stanford-oval/wikipedia huggingface dataset:
Felipe Massa
Formula 1 -tilastot > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- sijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2002 | Sauber-Petronas | 13. | 16 | 4 | 0 | 0 | 0 | 0 |
| 2004 | Sauber-Petronas | 12. | 18 | 12 | 0 | 0 | 0 | 0 |
| 2005 | Sauber-Petronas | 13. | 19 | 11 | 0 | 0 | 0 | 0 |
| 2006 | Ferrari | 3. | 18 | 80 | 2 | 7 | 3 | 2 |
| 2007 | Ferrari | 4. | 17 | 94 | 3 | 10 | 6 | 6 |
| 2008 | Ferrari | 2. | 18 | 97 | 6 | 10 | 6 | 3 |
| 2009 | Ferrari | 11. | 10 | 22 | 0 | 1 | 0 | 1 |
| 2010 | Ferrari | 6. | 19 | 144 | 0 | 5 | 0 | 0 |
| 2011 | Ferrari | 6. | 19 | 118 | 0 | 0 | 0 | 2 |
| 2012 | Ferrari | 7. | 20 | 122 | 0 | 2 | 0 | 0 |
| 2013 | Ferrari | 8. | 19 | 112 | 0 | 1 | 0 | 0 |
| 2014 | Williams-Mercedes | 7. | 19 | 134 | 0 | 3 | 1 | 1 |
| 2015 | Williams-Mercedes | 6. | 19 | 121 | 0 | 2 | 0 | 0 |
| 2016 | Williams-Mercedes | 11. | 21 | 53 | 0 | 0 | 0 | 0 |
| 2017 | Williams-Mercedes | 11. | 20 | 43 | 0 | 0 | 0 | 0 |
| Yhteensä (15 kautta) | Yhteensä (15 kautta) | Yhteensä (15 kautta) | 272 | 1 167 | 11 | 41 | 16 | 15 |
Yksityiselämä

Massa avioitui brasilialaisen Raffaela Bassin kanssa 30. marraskuuta 2007. Heidän lapsensa syntyi 1. joulukuuta 2009.
Aiheesta muualla

Kuvia tai muita tiedostoja aiheesta Felipe Massa Wikimedia Commonsissa
Virallinen sivusto (englanniksi, italiaksi, portugaliksi)
Felipe Massa Twitterissä
Eurocup Formula Renault -sarjan mestarit
Massa Sauberin ratissa Britannian GP:ssä kaudella 2005.
Massa Britanniassa kaudella 2007.
Massa Malesiassa kaudella 2012.
Massa Williamsin väreissä kaudella 2014.
Giles Radice

| Giles Radice |
| --- | --- |

Henkilötiedot
Syntynyt: 4. lokakuuta 1936 Lontoo
Kuollut: 25. elokuuta 2022 (85 vuotta)
Kansalaisuus:   Yhdistynyt kuningaskunta
Arvonimi: The Right Honourable
Poliitikko
Puolue:  Työväenpuolue
Asema:  kansanedustaja (1973–2001), ylähuoneen jäsen (2001–2022)
Vaalipiiri:  Chester-le-Street (1973–1983), Durham North (1983–2001)
Puoliso:  Jill Craigie (k. 1999)
Lapset:  2
Giles Heneage Radice (4. lokakuuta 1936 – 25. elokuuta 2022) oli brittiläinen työväenpuolueen poliitikko, joka istui Yhdistyneen kuningaskunnan alahuoneessa vuosina 1973–2001 ja ylähuoneessa 2001–2022.
Radice syntyi Lontoossa ja vietti kahdeksan vuotta lapsuudestaan Intian Kalkutassa, jossa hänen isänsä työskenteli brittiläisen siirtomaahallinnon virkamiehenä. Suoritettuaan asepalveluksensa Coldstream Guards -rykmentissä hän opiskeli historiaa Oxfordin yliopiston Magdalen Collegessa ja valmistui vuonna 1961. Oxfordissa opiskellessaan hän liittyi työväenpuolueeseen. Hän työskenteli työväenpuolueen kansanedustajan Francis Noel-Bakerin avustajana.
Vuosien 1964 ja 1966 parlamenttivaaleissa Radice oli ehdolla alahuoneeseen Chippenhamin vaalipiiristä, muttei tullut valituksi. Vuonna 1966 hänet nimitettiin yleis- ja kunnallistyöntekijöiden GMWU-ammattiliiton tutkimusosaston johtajaksi. Radice valittiin alahuoneeseen Chester-le-Streetin vaalipiiristä vuonna 1973 käydyssä täytevaalissa. Vuoden 1983 vaaleissa vaalipiirin korvasi Durham Northin vaalipiiri, jota Radice siitedes edusti. Vuoden 1976 työväenpuolueen puheenjohtajavaalissa Radice kannatti puolueen puheenjohtajaksi Roy Jenkinsiä, vuonna 1980 Denis Healeytä ja vuonna 1983 Roy Hattersleytä. Vuosina 1983–1987 hän toimi työväenpuolueen varjohallituksessa opetusministerinä. Vuonna 1993 hän oli yksi puolueensa viidestä kansanedustajasta, jotka äänestivät Maastrichtin sopimuksen ratifioinnin puolesta, vaikka puolueen kansanedustajia oli ohjeistettu äänestämään tyhjää.
Vuonna 2001 Radice vetäytyi alahuoneesta, ja hänet aateloitiin paroniksi ja nimitettiin ylähuoneeseen.
Radice kuoli syöpään 25. huhtikuuta 2022.
Frithjof Schuon

Frithjof Schuon, noin vuonna 1980.
Frithjof Schuon (18. kesäkuuta, 1907 – 5. toukokuuta 1998) oli saksalaistaustainen sveitsiläinen metafyysikko, yksi traditionalistisen koulukunnan, ja samalla perenniaalisen filosofian vaikuttajista. Hän kirjoitti yli kaksikymmentä teosta metafysiikasta, hengellisyydestä, uskonnosta, antropologiasta ja taiteesta. Schuon oli lisäksi runoilija ja maalaaja.
Muiden perenniaalisten ajattelijoiden tapaan, Schuon uskoi, kirjailija William Stoddartin sanoin, että "Jumalallinen Totuus on yksi, ajaton ja universaali, ja että eri uskonnot ovat kuin eri kieliä, jotka ilmaisevat tätä samaa Totuutta." Schuon toi esiin että muun muassa Platon, Plotinos, Adi Shankara, Mestari Eckhart ja Ibn Arabi ovat käsitelleet tätä "ikiaikaista viisautta".
Vaikka Schuon ei kieltänyt kristinuskoa, ja muun muassa piti Neitsyt Mariaa suuressa arvossa, hän koki, ettei kyseinen usko tarjonnut enää mahdollisuutta seurata "esoteerista polkua" hengellisen johtajan opastuksella. Kyseisen polun seuraaminen onnistui hänelle islamin mystisen suuntauksen, suufilaisuuden kautta. Ahmad al-Alawin vihittyä hänet Shādhilī -veljeskuntaan, Schuon perusti Maryamiyya -nimisen oppilaitoksen (Tarīqa). Schuonille suufilaisuus oli "islamin luuydin".
Schuonin metafysiikka pohjautui paljolti Advaita Vedantan viittaamaan Atmaniin ja Mayaan. Schuonin "puhtaan metafysiikan" voi kiteyttää seuraavalla vedantisella lauseella; "Brahman on todellinen, maailma on illuusio, yksilön sielu ei eroa Brahmanista".
Schuon loi läheisiä ystävyyssuhteita monien eri uskonnollisten vaikuttajien kanssa. Hänellä oli erityinen kiinnostus tasankointiaanien perinteitä kohtaan ja oli vahvassa kontaktissa kansan jäsenten johtajien kanssa, ja lopulta päätyi Lakota -ja varisintiaani -heimojen jäseneksi.
Kirjoitus- ja maalaustöidensä lisäksi, Schuon toimi tekstiilisuunnittelijana.
Schuon matkusti paljon ja vietti ison osan elämästään Sveitsissä ja Ranskassa. Lopulta, 73-vuotiaana, hän asettui Yhdysvaltoihin.
Teoksia > Filosofia

The Transcendent Unity of Religions, Faber & Faber, 1953; revised edition, Harper & Row, 1975; introduction by Huston Smith, Quest Books, 1984, 1993
Spiritual Perspectives and Human Facts, Faber & Faber, 1954; Perennial Books, 1969; new translation, Perennial Books, 1987; new translation with selected letters, World Wisdom, 2007
Gnosis: Divine Wisdom, Perennial Books, 1959, 1978; revised, Perennial Books 1990; new translation with selected letters, World Wisdom, 2006
Language of the Self: Essays on the Perennial Philosophy, introduction by Venkataraman Raghavan, Ganesh Madras, 1959; Select Books Bangalore, 1998; revised and augmented, World Wisdom, 1999
Stations of Wisdom, John Murray, 1961; Perennial Books, 1980; new translation, World Wisdom, 1995, 2003
Understanding Islam, Allen & Unwin, Penguin, Unwin Hyman, Routledge, 1963, 1964, 1965, 1972, 1976, 1979, 1981, 1986, 1989, 1993; World Wisdom, 1994, 1998, 2003; new translation with selected letters, foreword by Annemarie Schimmel, World Wisdom, 2011
Light on the Ancient Worlds, Perennial Books, 1965; World Wisdom, 1984; new translation with selected letters, World Wisdom, 2006
Logic and Transcendence, Harper & Row, 1975; Perennial Books, 1984; new translation with selected letters, World Wisdom, 2009
Esoterism as Principle and as Way, Perennial Books, 1981, 1990; new translation with selected letters, World Wisdom, 2019
Sufism, Veil and Quintessence, World Wisdom, 1981; new translation with selected letters, foreword by Seyyed Hossein Nasr, World Wisdom, 2006
From the Divine to the Human, World Wisdom, 1982; new translation with selected letters, World Wisdom, 2013
Castes and Races (this book’s 3 chapters are also included in Language of the Self), Perennial Books, 1982; World Wisdom, 1999
Christianity/Islam: Perspectives on Esoteric Ecumenism, World Wisdom, 1985; new translation with selected letters, World Wisdom, 2008
Survey of Metaphysics and Esoterism, World Wisdom, 1986, 2000
In the Face of the Absolute, World Wisdom, 1989, 1994; new translation with selected letters, World Wisdom, 2014
The Feathered Sun: Plains Indians in Art & Philosophy, introduction by Thomas Yellowtail, World Wisdom, 1990
To Have a Center, World Wisdom, 1990; new translation with selected letters, World Wisdom, 2015
Roots of the Human Condition, introduction by Patrick Laude, World Wisdom, 1991, 2002
The Play of Masks, World Wisdom, 1992
The Transfiguration of Man, World Wisdom, 1995
The Eye of the Heart, foreword by Huston Smith, World Wisdom, 1997; new translation with selected letters, World Wisdom, 2021
Form and Substance in the Religions, World Wisdom, 2002
Primordial Meditation: Contemplating the Real, The Matheson Trust, 2015 (translated from the German)
Teoksia > Runous

The Garland, Abodes, 1994
Road to the Heart, World Wisdom, 1995
Adastra & Stella Maris, foreword by William Stoddart, bilingual, World Wisdom, 2003
Songs Without Names, Vol. I-VI, introduction by William Stoddart, foreword by Annemarie Schimmel, World Wisdom, 2006
Songs Without Names, Vol. VII-XII, introduction by William Stoddart, foreword by Annemarie Schimmel, World Wisdom, 2006
World Wheel, Vol. I-III, introduction by William Stoddart, foreword by Annemarie Schimmel, World Wisdom, 2006
World Wheel, Vol. IV-VII, introduction by William Stoddart, foreword by Annemarie Schimmel, World Wisdom, 2006
Autumn Leaves & The Ring, introduction by Patrick Laude, bilingual, World Wisdom, 2010
Sulamith, Urs Graf, 1947
Tage- und Nächtebuch, Urs Graf, 1947
Liebe / Leben / Glück / Sinn, 4 vol., Herder, 1997
Teoksia > Maalaus

The Feathered Sun: Plains Indians in Art & Philosophy, introduction by Thomas Yellowtail, World Wisdom, 1990
Images of Primordial & Mystic Beauty: Paintings by Frithjof Schuon, Abodes/World Wisdom, 1992
Teoksia > Antologiat

Treasures of Buddhism (formerly In the Tracks of Buddhism, Allen & Unwin, 1968; Unwin Hyman, 1989); World Wisdom, 1993; new translation with selected letters, World Wisdom, 2018
The Essential Frithjof Schuon, edited by Seyyed Hossein Nasr (formerly The Essential Writings of Frithjof Schuon, Amity House, 1986; Element Books, 1991), World Wisdom, 2005
Echoes of Perennial Wisdom, World Wisdom, 1992; new translation with selected letters, World Wisdom, 2012
Songs for a Spiritual Traveler, selected poems, bilingual, World Wisdom, 2002
The Fullness of God: Frithjof Schuon on Christianity, edited by James Cutsinger, foreword by Antoine Faivre, World Wisdom, 2004
Prayer Fashions Man: Frithjof Schuon on the Spiritual Life, edited by James Cutsinger, World Wisdom, 2004
Art from the Sacred to the Profane: East and West, edited by Catherine Schuon, foreword by Keith Critchlow, World Wisdom, 2007
Splendor of the True: a Frithjof Schuon Reader, edited by James S. Cutsinger, foreword by Huston Smith, State University of New York Press, 2013
Aiheesta muualla

Frithjof Schuon -sivusto
Understanding Islam - Frithjof Schuon
Frithjof Schuon - The Contradiction of Relativism
Frithjof Schuon summarizes his essential philosophy
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Frithjof Schuon
Käännös suomeksi
HMS Highflyer

HMS Highflyer voi tarkoittaa seuraavia Britannian kuninkaallisen laivaston aluksia:
HMS Highflyer (1812) oli 8-tykkinen kuunari
HMS Highflyer (1822) oli 2-tykkinen alus
HMS Highflyer (1851) oli puurunkoinen potkurifregatti
HMS Highflyer (1898) oli Highflyer-luokan panssarikansiristeilijä
HMS Highflyer (tukikohta) oli Trincomaleen laivastotukikohta Ceylonilla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Highflyer”, voi hakea sivunnimihaulla, laajalla sivunnimihaulla tai tekstihaulla.
Gilead Sciences

| Gilead Sciences |
| --- | --- |

Osake:  NASDAQ: GILD NASDAQ-100
ISIN:  US3755581036
Perustettu:  1987
Toimitusjohtaja:  Daniel O'Day
Avainhenkilöt:  Daniel O'Day Andrew Dickinson Tomáš Cihlář
Kotipaikka:  Foster City, Kalifornia, Yhdysvallat
Toimiala:  lääketeollisuus bioteknologia
Henkilöstö:  11 800 (2019)
Kotisivu:  www.gilead.com
Infobox OKVirheellinen NIMI-arvo: 
Gilead Sciences on yhdysvaltalainen lääkealan yritys, jonka pääkonttori on Foster Cityssä, Kaliforniassa. Se on listattu NASDAQ-pörssiin.
Yrityksen keskeiset tuotteet ovat lääkkeitä HIV/AIDSiin, maksasairauksiin kuten C-hepatiittiin sekä hematologisiin syöpiin. Vuonna 2020 yhtiön kehittämä remdesiviiri sai paljon julkisuutta mahdollisena COVID-19-viruksen vastaisena lääkkeenä.
1990-luvulla Gilead Sciences kehitti influenssalääkkeeksi oseltamiviirin, jota Roche markkinoi niemellä Tamiflu. Yhtiöiden välille syntyi kiistaa lääkkeen markkinoinnista. Vuoden 2009 influenssapandemian aikaan Tamifluta myytiin maailmassa kolmella miljardilla dollarilla. Viisi vuotta myöhemmin ilmestyneen riippumattomien tutkijoiden raportin mukaan lääke lyhentää oireiden kestoa vain vähän yli puoli vuorokautta.
Gileadin osakkeen arvo laski vuonna 2016, koska yhtiön kehittämä C-hepatiittilääke oli niin tehokas, että sen kysyntä väheni potilaiden parannuttua taudista.
Gloppen

Gloppen on kunta Vestlandin läänissä Norjassa. Sen hallintokeskus on Sandane. Muut taajamat ovat Byrkjelo ja Re. Vuoden 2023 alussa Gloppenissa oli 5 892 asukasta.
Gloppenin kauppa ja teollisuus ovat keskittyneet vahvasti maatalouden ympärille. Kunnassa on muun muassa Tine-yhtiön meijeri.
Media

Paikallislehti Firda Tidend ilmestyy kahdesti viikossa.
Tunnettuja henkilöitä

John Austrheim (1912–1995), poliitikko
Knut Gjengedal (1900–1973), kirjailija
Helga Hjetland (s. 1948), opettaja ja ammattiyhdistysjohtaja
Aiheesta muualla

Kuvia tai muita tiedostoja aiheesta Gloppen Wikimedia Commonsissa
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja
Gerardo Machado

Gerardo Machado
Gerardo Machado y Morales (s. 27. syyskuuta 1871 Santa Clara, Kuuba – 29. maaliskuuta 1939 Miami Beach, Florida) oli Kuuban itsenäisyystaistelun veteraani ja maan viides presidentti vuodesta 1925 vuoteen 1933. Hänet valittiin suurella äänimäärällä, mutta hänestä kehittyi yksi maan ankarimmista diktaattoreista.
Nuoruus ja itsenäisyystaistelu

Machado oli lähtöisin hyvin köyhistä oloista ja ennen itsenäisyystaisteluun liittymistään hänellä oli pohjallaan ainoastaan hyvin lyhyt ja muodollinen koulutus. Ammatiltaan hän oli teurastaja mistä seurauksena hänellä oli ainoastaan kolme sormea vasemmassa kädessään.
Huolimatta köyhistä taustoistaan Machado nousi arvossa nopeasti ja hänestä tuli hieman yli parikymppisenä maansa itsenäisyystaistelun nuorin kenraali. Machado taisteli Kuuban keskisissä provinsseissa yhdessä José Miguel Gómezin kanssa joka myös tunnettiin lempinimellä Hai. Itsenäisyystaistelun päätyttyä Yhdysvaltojen maihinnousuun ja miehitykseen vuonna 1898 Machado toimi aluejohtajana synnyinkaupungissaan Santa Clarassa. Selvittämättömästi alkanut tulipalo tuhosi kaikki dokumentit Machadon (rikollisesta) menneisyydestä vain vähän sen jälkeen, kun hänet oli valittu virkaansa.
Poliittinen toiminta

Poliittisen uransa alussa Gerardo Machado pyrki kuvernööriksi Las Villasin provinssiin, mutta ei tullut valituksi. Samoihin aikoihin hän lähti mukaan yritystoimintaan ja toimi Compañía Cubana de Electricidad yrityksen toimitusjohtajana. Yritys hallitsi sähköntuotantoa ja jakelua maan pääkaupunki Havannan alueella. Samaan aikaan hän toimi aktiivisena jäsenenä Kuuban Liberaalisessa Puolueessa eri tehtävissä taistelutoverinsa José Miguel Gómezin hallinnossa. Gomez oli valittu vaaleilla Kuuban presidentiksi vuonna 1908.
Vuonna 1924 Gerardo Machado pyrki Kuuban presidentiksi vastaehdokkaanaan Mario G. Menocal ja tuli valituksi. Machadon teemoina ja ajavana voimana toimi maassa tuona aikana kukoistanut nationalismi sekä hänen edellisen presidentin Alfredo Zayasin taustatuki. Vaaleissa Machado voitti äänestyksen viidessä Kuuban kuudesta osavaltiosta.
Machadon presidenttikautta leimasi heti alusta alkaen hänen edeltäjiään paljon parempi organisointikyky. Presidenttikaudellaan Machado yksinkertaisti maan byrokraattista koneistoa ja verotti yhdysvaltalaisia sijoituksia maassa. Samaan aikaan hän sijoitti valtion varoja maantieverkon, kaivostoiminnan, teollisuuden ja turismin kehittämiseen. Hänen suurimpana saavutuksenaan pidetään, että samaan aikaan kun hän tuki Yhdysvaltojen sijoituksia maassa, hän piti myös kiinni maansa suvereenisuudesta.
Varjopuolena hallintonsa saavutuksille Machadon toimintaa Kuuban presidenttinä voidaan pitää lähes diktatuurina. Tästä selkeänä osoituksena olivat muun muassa poliittisten vastustajien vainot, sekä pyrkimys estää kansan vapaa tiedonsaanti. Hänen asenteensa oli niin patrioottinen, että kaikkia sitä vastustavia kommentteja pidettiin epäpatrioottisina. Toisena epäonnistumisen piirteenä pidetään, että hän unohti koko joukon maan perustavista ongelmista, tästä seurauksena monien mielestä maa oli paratiisi ulkomaalaisille ja orpokoti maan kansalaisille.
Ensimmäisellä äänestyskerrallaan Machado oli luvannut pyrkiä presidentiksi vain yhdelle kaudelle. Antamastaan lupauksesta huolimatta hän pyrki presidentiksi vuonna 1928 uudelle kuusivuotiskaudelle. Edellisellä kaudella tekemiensä poliittisten muutosten takia hänen uudelleenvalintansa oli selviö ja hänet valittiin uudelleen selvällä äänten enemmistöllä. Kuitenkin samaan aikaan hänen valtakoneistossaan alkoi esiintyä vakavia piirteitä, kuten pyrkimys matkia Italian johtajan Benito Mussolinin fasistista hallintoa. Tästä seurauksena oli entisestään pahenevat poliittiset vainot.
Vallan romahdus

Vuonna 1929 tapahtuneet muutokset taloudessa ja poliittisessa ilmapiirissä merkitsivät lopun alkua Machadon hallinnolle. Ensimmäisenä  oireena oli vasemmistolaisen oppositiojohtaja Julio Antonio Mellan murha Meksikossa. Machadon kerrotaan olleen murhan takana. Lisää ongelmia toi Wall Streetin pörssiromahdus. Tämän seurauksena ulkomaiset sijoitukset maahan romahtivat vuonna 1930 alle 10 prosenttiin edellisvuodesta ja maan talous ajautui kaaokseen. Kuuban pääasiallisena tulonlähteenä oli sokeri minkä hinta oli romahtanut Wall Streetin pörssiromahduksen seurauksena. Talouden romahduksen seurauksena Machadon hallitus ei pystynyt maksamaan palkkoja. Maan budjettivajetta paikatakseen ja vallassa pysyäkseen Machadon hallinto oli pakotettu lainaamaan rahaa ulkomailta. Kyseinen toimenpide ei kuitenkaan johtanut haluttuihin tavoitteisiin vaan yhdessä muiden poliittisten ja sosiaalisten ongelmien kanssa vain lisäsi maan talouden epävakautta.
Vuonna 1930 epävakaus oli edennyt jo vakavalle tasolle. Tästä seurasi että Machadon perustaman salaisen poliisin otteet vain kovenivat ja poliittinen vaino vain paheni entisestään. Vuonna 1931 muut itsenäisyystaistelun entiset johtohahmot nousivat kapinaan hallintoa vastaan. Samaan aikaan maan sosiaalisiin ongelmiin kyllästynyt kansa vaati vapaita vaaleja minkä seurauksena Machado ilmoitti pysyvänsä presidenttinä 20. toukokuuta 1935 asti. Tämä ei kuitenkaan riittänyt vaientamaan kansaa ja vuonna 1933 asioiden saamasta käänteestä huolestunut Yhdysvaltain presidentti Franklin D. Roosevelt lähetti edustajansa Havannaan neuvottelemaan maan tilanteen rauhoittamiseksi.
Edustajana toimi Sumner Welles. Wellesin toiminnan, kansan protestien sekä yleisen poliittisen ilmapiirin muutoksien seurauksena Machado suostui luopumaan vallasta. Muun ohella vallasta luopumiseen vaikutti keskeisesti vuoden 1933 yleislakko sekä seikka että maan kenraalikunta lakkasi tukemasta Machadon hallintoa.  Luovuttuaan vallasta Machadon pakeni maasta ja maan presidentiksi asettui itsenäisyystaistelun sankari Carlos Manuel de Céspedes y Quesadain. Hänenkin valtakautensa tosin jäi lyhyeksi ja hänet syöstiin vallasta Fulgencio Batistan johtamassa Kersanttien Vallankaappauksessa 5. syyskuuta 1933.
Machado lähti Floridaan, mutta kuubalaissiirtolaiset kävivät hänen kimppuunsa. Hän jatkoi Kanadaan ja Saksaan, ja palasi Floridaan 1930-luvun lopulla. Hän kuoli Miamissa 1939.
Aiheesta muualla

Kuvia tai muita tiedostoja aiheesta Gerardo Machado Wikimedia Commonsissa
Gran Trak 10

| Gran Trak 10 |
| --- | --- |
Kehittäjä:  Atari
Julkaisija:  Atari
Julkaistu:  1974
Lajityyppi:  ajopeli
Pelimuoto:  yksinpeli
Alusta:  kolikkopeli
Lisää peliartikkeleitaVideopelien teemasivulla
Infobox OK : 
Gran Trak 10 on Atarin kehittämä ja julkaisema ajopeli, joka julkaistiin vuonna 1974 kolikkopelinä.
Peli on yksi ensimmäisistä ajopeleistä. Peli on ensimmäisiä ROM-muistia käyttäneistä peleistä.
Pelaaminen

Pelissä tavoitteena on ajaa autolla rataa pitkin rajoitetussa ajassa. Mitä pidemmälle pääsee ajan loppuessa, sitä enemmän saa pisteitä.
Aiheesta muualla

Gran Trak 10 Killer List of Videogamesissä (englanniksi)
Gran Trak 10 Arcade History -sivustolla (englanniksi)
Gopalkrishna Gandhi

| Gopalkrishna Gandhi |
| --- | --- |

Länsi-Bengalin kuvernööri
 14. joulukuuta 2004 – 14. joulukuuta 2009  
Edeltäjä:  Viren J. Shah
Seuraaja:  Devanand Konwar
Biharin kuvernööri
 31. tammikuuta 2006 – 21. kesäkuuta 2006  
Edeltäjä:  Buta Singh
Seuraaja:  R. S. Gavai
Henkilötiedot
Syntynyt: 22. huhtikuuta 1945 (ikä 79) Delhi, Brittiläinen Intia
Vanhemmat:  Devdas Gandhi Lakshmi Gandhi
Tiedot
Puolue:  sitoutumaton
Gopalkrishna Gandhi (gudžaratiksi ગોપાલકૃષ્ણ દેવદાસ ગાંધી, Gopālkṛṣṇa Devdās Gāṃdhī; s. 22. huhtikuuta 1945) on intialainen diplomaatti ja poliitikko. Diplomaatin uransa aikana hän toimi Intian päävaltuutettuna Etelä-Afrikassa, Lesothossa ja Sri Lankassa 1990-luvulla ja 2000-vuosikymmen alussa. Vuonna 2002 hän oli maansa suurlähettiläs Norjassa ja Islannissa. Vuosina 2004–2009 hän toimi Länsi-Bengalin kuvernöörinä. Hän on Mahatma Gandhin pojan Devdasin poika, hänen äitinsä Lakshmin isä oli C. Rajagopalachari joka toimi Intian ensimmäisenä intialaissyntyisenä kenraalikuvernöörinä. Vuonna 2017 hän oli kongressipuolueen johtaman Yhdistyneen edistyksellisen allianssin ehdokas Intian varapresidentiksi.
Toimiessaan Länsi-Bengalin kuvernöörinä Gandhi sai vuonna 2006 vastuulleen myös Biharin kuvernööriyden Buta Singhin jouduttua eroamaan. Kuvernöörinä hän ajautui toistuvasti ristiriitoihin Länsi-Bengalia hallinneen marxilaisen kommunistipuolueen (CPI(M)) kanssa. Joulukuussa 2006 hän vieraili paikallisen nälkälakkoilleen oppositiojohtaja Mamata Banerjeen luona. Seuraavana vuonna hän kritisoi Nandigramin poliisiväkivaltaisuuksia. Gandhin puheet Nandigramin väkivaltaisuuksista nousivat esille uudestaan Gandhin tultua valituksi yhdistyneen edistyksellisen allianssin varapresidenttiehdokkaaksi vuonna 2017. Hän sai tuolloin tukea myös CPI(M):n johdolta, mikä aiheutti suuttumusta Länsi-Bengalin marxilaisten keskuudessa.
Gandhi kritisoi Intian keskusrikospoliisia (CBI) vuonna 2014 itsenäisyyden puutteesta ja "hallituksen kirveenä" toimimisesta. Hänen mukaansa CBI:n asema hallituksen alaisuudesta on tehnyt siitä "likaisten temppujen jaoston", jota on jatkuvasti käytetty politikointiin aloittamalla tutkintoja opposition poliitikoista. Hän on myös vastustanut kuolemantuomiota, joka hänen mukaansa on epäoikeudenmukainen ja "keskiaikainen" rangaistus. Osana kuolemantuomion vastustamista hän anoi Bombayn vuoden 1993 pommi-iskuista kuolemaantuomitun Yakub Memonin hengensäästämistä.
Gandhille myönnettiin vuonna 2018 kongressipuolueen Rajiv Gandhi National Sadbhavana Award -palkinto rauhan, hyväntahtoisuuden ja yhteisöllisen harmonian edistämisestä.
Aiheesta muualla

Kuvia tai muita tiedostoja aiheesta Gopalkrishna Gandhi Wikimedia Commonsissa